התעמלות מכשירים במשחקים האולימפיים

שמאל|ממוזער|250px|נבחרת הולנד בהתעמלות נשים לאולימפיאדת אמסטרדם, 1928, זכתה במדליית זהב, בפעם הראשונה שתחרות זו נערכה באולימפיאדה
ממוזער|המתעמלת הצ'כוסלובקית ורה צ'סלבסקה, שזכתה ב-11 מדליות אולימפיות, מהן 7 מדליות זהב, בין 1960 ל-1968
ממוזער|זוכות המדליות בקרב-רב באולימפיאדת מינכן (1972). מימין: זוכת מדליית הארד, הסובייטית תמרה לזקוביץ', זוכת מדליית הזהב, הסובייטית לודמילה טורישצ'בה וזוכת מדליית הכסף, המזרח-גרמנייה קארין יאנץ
ממוזער|המתעמלת הרומנייה נדיה קומנץ', שזכתה ב-9 מדליות אולימפיות, מהן 5 מדליות זהב, באולימפיאדת מונטריאול (1976) ובאולימפיאדת מוסקבה (1980), והייתה למתעמלת הראשונה בהיסטוריה שקיבלה ציון מושלם (10), על ביצועה בתרגיל המקבילים המדורגים
ממוזער|המתעמלת הסובייטית נלי קים, שחלקה עם נדיה קומנץ' את מדליית הזהב על תרגיל הקרקע באולימפיאדת מוסקבה (1980), מבצעת את התרגיל הקרקע שלה במהלך המשחקים
ממוזער|זוכי המדליות בתרגיל הקפיצות באולימפיאדת לונדון (2012). מימין: האוקראיני איגור רדיבילוב, הדרום קוריאני יאנג האק-סון והרוסי דניס אבליאזין
התעמלות מכשירים היא ענף במשחקים האולימפיים מאז חידושם בעת החדשה, באולימפיאדת אתונה (1896). הוא נחשב לאחד משלושת הענפים היוקרתיים במשחקים, לצד האתלטיקה והשחייה.

היסטוריה
במשחקים האולימפיים הראשונים התחרו רק מתעמלים גברים. באתונה התחרו המתעמלים בטבעות, מקבילים, מתח, סוס סמוכות, סוס קפיצות וטיפוס על חבל, וכן בתחרויות קבוצתיות במקבילים ובמתח.

באולימפיאדת פריז (1900) לא נערכה אף אחת מהתחרויות שנערכו באתונה, והתחרות היחידה שהתקיימה היא קרב רב ליחידים. בניגוד למקובל כיום, קרב-רב באותם ימים שילב, לצד התעמלות מכשירים, גם מקצועות באתלטיקה קלה, כגון קפיצה לרוחק, קפיצה לגובה וקפיצה במוט, ואף הרמת משקולות.

באולימפיאדת סנט לואיס (1904) שבו ונערכו כל תחרויות היחידים שנערכו באתונה, בנוסף לקרב-רב, ועליהם התווספו עוד מספר תחרויות יחידים: להטוטנות, טריאתלון ותחרות משולבת (תחרות שדומה למעשה יותר לקרב-רב המודרני, והתבססה על ארבעה מכשירים). בנוסף, נערכה תחרות קרב-רב קבוצתית, בה השתתפו 13 מועדונים אמריקאיים. המשלחת הגרמנית, שקיבלה את הציון הגבוה ביות בקרב-רב הקבוצתית, נפסלה לאחר שהתברר כי חבריה היו ממועדונים שונים.

באולימפיאדת לונדון (1908) שוב הצטמצם מספר התחרויות, ונערכו רק תחרויות קרב-רב ליחידים ולקבוצות. בניגוד למשחקים הקודמים, הקרב-רב כלל מקצועות התעמלות מכשירים בלבד, כפי שנהוג כיום. בנוסף, בתחרות הקרב-רב הקבוצתית, התחרו נבחרות של מדינות, ולא מועדונים. באולימפיאדת סטוקהולם (1912) נוספו לשתי תחרויות אלה שתי תחרויות נוספות: תחרות קבוצתית עם בחירה חופשית של תרגיל ומכשיר, ותחרות קבוצתית בשיטה שוודית. באולימפיאדת אנטוורפן (1920) נערכו תחרויות במתכונת זהה.

באולימפיאדת פריז (1924) הוחזרו כל תחרויות היחידים שנערכו במשחקים הראשונים באתונה (טבעות, מקבילים, מתח, סוס סמוכות, סוס קפיצות וטיפוס על חבל), וכן נערכה בפעם היחידה בהיסטוריה גם תחרות על סוס קפיצות צדי. התחרויות הקבוצתיות שנוספו בלונדון בוטלו, והתחרות הקבוצתית היחידה שנערכה הייתה קרב-רב.

אולימפיאדת אמסטרדם (1928) הייתה הראשונה בה השתתפו גם מתעמלות. לנשים נערכה רק תחרות אחת, קרב-רב קבוצתי. תחרויות הגברים לא כללו הפעם טיפוס על חבל. באולימפיאדת לוס אנג'לס (1932) שוב לא נערכו תחרויות לנשים. לתחרויות הגברים הושב הטיפוס על חבל (בפעם האחרונה), וכן נוספו להטוטנות, טאמבלינג (סדרת קפיצות שנערכת על מסלול מאורך) ולראשונה בהיסטוריה גם תרגיל קרקע.

באולימפיאדת ברלין (1936) הוחזר הקרב-רב לנשים, והוא נערך מאז ברציפות. תחרויות הגברים כללו קרב-רב קבוצתי, קרב-רב ליחידים ותרגילי טבעות, מקבילים, מתח, סוס סמוכות, סוס קפיצות וקרקע. מתכונת זו של תחרויות הגברים לא השתנתה מאז ועד היום.

באולימפיאדת הלסינקי (1952) החלו גם תחרויות למתעמלות יחידות. ארבעת המקצועות בהן התחרו הנשים הם מקבילים מדורגים, סוס קפיצות, קורה וקרקע, ובנוסף נערכה גם תחרות קרב-רב. שינוי נוסף בתחרויות הנשים היה הוספה של תחרות קבוצתית עם מתקן נייד (הדומה במהותה לתרגילי ההתעמלות האומנותית של ימינו. תחרות זו נערכה גם באולימפיאדת מלבורן (1956), ולא נכללה באולימפיאדת רומא (1960). מאז אולימפיאדת רומא לא חל שינוי במתכונת התחרויות לנשים.

שיטת התחרויות
שלב המוקדמות של כל התחרויות נערך במקביל. למעשה, המתעמלים השונים מתחרים במסגרת של קרב-רב, והתוצאה שהשיגו בכל מכשיר בנפרד משמשת גם לדירוג שלהם לגבי המכשיר עצמו. עבור מדינות שמיוצגות על ידי חמישה מתעמלים, המוקדמות מהוות גם מוקדמות לקרב-רב הקבוצתי. בכל אחד מהמכשירים מתחרים ארבעה מתוך החמישה, והציון המצטבר של כל המתעמלים של מדינה מסוימת בכל המכשירים, מהווה את הניקוד הכולל של הנבחרת.

לשלב הגמר בכל מכשיר מעפילים 8 המתעמלים שהשיגו את הציון הגבוה ביותר בשלב המוקדמות ורק שניים מכל מדינה. שלושת המתעמלים שדורגו במקומות 9 עד 11 מהווים רזרבה. לשלב הגמר בקרב-רב ליחידים מעפילים 24 המתעמלים שסכום הציונים שלהם בכלל המכשירים היה הגבוה ביותר, ורק שניים מכל מדינה. ארבעה נוספים הם רזרבה. לגמר הקרב-רב הקבוצתי מעפילות 8 הנבחרות שהשיגו את הציון הגבוה ביותר בשלב המוקדמות. בגמר הקרב-רב הקבוצתי מתחרים שלושה מתעמלים מכל נבחרת בכל תרגיל מתוך חמישה מתעמלים.

מדליות
עודכן לאחרונה לאחר המשחקים האולימפיים בטוקיו 2020
 מקום מדינהזהבכסףארד סך הכול1   72  67  43  1822   39  44  37  1203   33  34  36  1034  סין  29  21  19  695   25  20  26  716   16  19  14  497   15  11  14  408   14  6  9  299   13  12  13  3810   12  13  10  3511   10  15  19  4412 22px|לא ממוסגר|ימין המשלחת המאוחדת  9  5  4  1813   8  5  12  2514   6  13  17  3615   5  3  4  1216   5  3  3  1117   5  2  4  1118   5  2  1  819   3  10  9  2220   3  3  10  1621   3  0  0  3   3  0  0  323   2  4  5  1124   2  3  1  625   2  2  6  1026  הוועד האולימפי הרוסי  2  2  4  827   2  2  1  528   1  2  1  4   1  2  1  430   1  1  2  431   1  1  1  3 22px|לא ממוסגר|ימין המשלחת הכלל-גרמנית  1  1  1  333   1  1  0  234   1  0  0  1   1  0  0  136   0  2  0  237   0  1  0  138   0  0  4  439   0  0  1  1   0  0  1  1   0  0  1  1   0  0  1  1סך הכל (42 מדינות)3513323351018

 מתעמלים שצברו את מרב מדליות הזהב 
רשימת כל המתעמלים שזכו ב-3 מדליות זהב ויותר או ב-4 מדליות בסך הכל ויותר (נכון לאולימפיאדת טוקיו 2020)
 ספורטאי  אומה  משחקים  זהב כסף ארד סה"כ לאריסה לטינינה  1956–1964 9 5 4 18 סוואו קאטו  1968–1976 8 3 1 12 ניקולאי אנדריאנוב  1972–1980 7 5 3 15 בוריס שאחלין  1956–1964 7 4 2 13 ורה צ'סלבסקה  1960–1968 7 4 0 11 ויקטור צ'וקרין  1952–1956 7 3 1 11 אקינורי נקיאמה  1968–1972 6 2 2 10 ויטלי שרבו  1992–1996 6 0 4 10 טקאשי אונו  1952–1964 5 4 4 13 אגנס קלטי 10px  1952–1956 5 3 2 10 נדיה קומנץ'  1976–1980 5 3 1 9 פולינה אסטחובה  1956–1964 5 2 3 10 יוקיו אנדו  1960–1968 5 2 0 7 מיצו צוקהרה  1968–1976 5 1 3 9 אנטון היידה  1904 5 1 0 6 נלי קים  1976–1980 5 1 0 6 זו קאי  סין 2008–2012 5 0 1 6 לודמילה טורישצ'בה  1968–1976 4 3 2 9 ג'ורג' מיץ  1924–1936 4 3 1 8 אלכסיי נמוב  1996–2000 4 2 6 12 אולגה קורבוט  1972–1976 4 2 0 6 סימון ביילס  2016–2020 4 1 2 7 ולדימיר ארטיומוב  1988 4 1 0 5 ולנטין מורטוב  1952–1956 4 1 0 5 אקטרינה סאבו  1984 4 1 0 5 ג'ורג'ו זמפורי  1912–1924 4 0 1 5 לי קסיאופנג  סין 2000–2008 4 0 1 5 אלכסנדר דיטיאטין  1976–1980 3 6 1 10 קוהיי אוצ'ימורה  2008–2016 3 4 0 7 אייזו קנמוצו  1968–1976 3 3 3 9 ג'ורג' אייזר  1904 3 2 1 6 הרמן ויינגרטן  1896 3 2 1 6 לי נינג  סין 1984 3 2 1 6 דניאלה סיליבאש  1988 3 2 1 6 אלי רייזמן 10px  2012–2016 3 2 1 6 יאנג ואי  סין 2000–2008 3 2 0 5 סימונה אמנאר  1996–2000 3 1 3 7 קונרד פריי  1936 3 1 2 6 אלפרד שוורצמן  1936–1952 3 1 2 6 לאון שטוקלי  1924–1936 3 1 2 6 סבטלנה בוגינסקאיה  1988–1992 3 1 1 5 וייקו הוטנן  1948 3 1 1 5 קטלינה פונור  2004–2012 3 1 1 5 אלברט אזריאן  1956–1960 3 1 0 4 רומאו נרי  1928–1932 3 1 0 4 אלפרד פלטו 10px  1896 3 1 0 4 צ'ן איבינג  סין 2008–2012 3 1 0 4 מקס ויטלוק  2012–2020 3 0 3 6 פאבו האלטונן  1948–1952 3 0 2 5 דמיטרי בילוזרצ'ב  1988 3 0 1 4 אלברטו ברגליה  1902–1908 3 0 0 3 גבי דאגלס  2012–2016 3 0 0 3 קרל שומן  1896 3 0 0 3 מריה גורוחובסקי 10px  1952 2 5 0 7 אליה מוסטפינה  2012–2016 2 2 3 7
 10px - מתעמלים יהודים

מתעמלים ישראלים במשחקים האולימפיים
ממוזער|200x200 פיקסלים|ארטיום דולגופיאט
ממוזער|אלכס שטילוב
ישראל יוצגה בידי מתעמלים ב-8 מהאולימפיאדות בהן השתתפה. 7 מתעמלים ו-7 מתעמלות ייצגו אותה לאורך השנים. רק שניים מהם: אלכס שטילוב, וארטיום דולגופיאט השתתפו ביותר מאולימפיאדה אחת.

הפעם הראשונה בה כללה המשלחת הישראלית מתעמלים הייתה באולימפיאדת רומא (1960). שלוש מתעמלות ישראליות השתתפו אז במשחקים, רות אבלס, ראלי בן-יהודה ומרים קארה. השתתפותן הייתה סמלית בעיקרה, והן לא רשמו הישגים משמעותיים. 16 שנים חלפו בטרם ייצג את ישראל מתעמל נוסף, דב לופי, באולימפיאדת מונטריאול (1976), אך גם הוא לא הגיע להישגים גבוהים. גם באולימפיאדת לוס אנג'לס (1984), בה השתתפו ארבעה מתעמלים ישראלים, הישגיהם היו נמוכים. ננסי גולדשמידט העפילה אמנם לשלב הגמר בקרב-רב, אך באותה העת השתתפו בו 36 מתעמלות, והיא סיימה במקום ה-31. גם באולימפיאדת סיאול (1988) ובאולימפיאדת ברצלונה (1992) לא הרשימו המתעמלים הישראלים. באולימפיאדת אתונה (2004), לאחר שתי אולימפיאדות ללא נוכחות מתעמלים ישראלים, רשם פבל גופמן את ההישג הטוב ביותר למתעמל ישראלי עד אז, כשהעפיל לגמר הקרב-רב וסיים במקום ה-19.

באולימפיאדת בייג'ינג (2008) היה אלכס שטילוב למתעמל הראשון שמעפיל לשלב הגמר בתחרות במכשיר בודד, תרגיל הקרקע, וסיים במקום השמיני. באולימפיאדת לונדון (2012) שיפר את הישגו, וסיים במקום השישי בתרגיל הקרקע, ההישג הטוב ביותר של מתעמל ישראלי במשחקים האולימפיים עד כה. בנוסף, העפיל לשלב הגמר גם בקרב-רב, וסיים במקום ה-12. בתרגיל המתח לא העפיל לשלב הגמר, אך סיים במקום ה-12.

באולמפיאדת טוקיו 2020 זכה המתעמל ארטיום דולגופיאט במדליה האולימפית הראשונה של ישראל בענף זה כאשר זכה במדליית הזהב בתרגיל הקרקע.

נשים
 אולימפיאדה  מתעמלת  מקבילים מדורגים  סוס קפיצות  קורה  קרקע  קרב-רב רומא 1960  רות אבלס  מקום 55  מקום 100  מקום 108  מקום 79  מקום 93 ראלי בן-יהודה  מקום 52  מקום 96  מקום 86  מקום 72  מקום 81 מרים קארה  מקום 68  מקום 108  מקום 84  מקום 83  מקום 86 לוס אנג'לס 1984  ננסי גולדשמידט  מקום 58  מקום 64  מקום 53  מקום 54  מקום 31 לימור פרידמן  מקום 64  מקום 59  מקום 65  מקום 64  מקום 65 סיאול 1988  רויטל שרון  מקום 89  מקום 86  מקום 85  מקום 86  מקום 88 לונדון 2012  ולריה מקסיוטה  מקום 78  מקום 16  מקום 82  מקום 59  מקום 59 טוקיו 2020  ליהיא רז  מקום 70  מקום 15  מקום 64  מקום 59  מקום 59

גברים
 אולימפיאדה  מתעמל  טבעות  מקבילים  מתח  סוס סמוכות  סוס קפיצות  קרקע  קרב-רב מונטריאול 1976  דב לופי  מקום 70  מקום 38  מקום 68  מקום 61  מקום 81  מקום 73  מקום 68 לוס אנג'לס 1984  יעקב לוי  מקום 65  מקום 71  מקום 70  מקום 71  מקום 68  מקום 61  מקום 71 יוחנן מויאל  מקום 62  מקום 63  מקום 65  מקום 64  מקום 68  מקום 61  מקום 67 ברצלונה 1992  רון קפלן  מקום 47  מקום 71  מקום 86  מקום 63  מקום 60  מקום 36  מקום 65 אתונה 2004  פבל גופמן  מקום 50  מקום 26  מקום 47  מקום 31  מקום 48  מקום 36  מקום 19 בייג'ינג 2008  אלכס שטילוב  מקום 58  מקום 63  מקום 54  מקום 51  מקום 58  מקום 8  מקום 29 לונדון 2012  פליקס אהרונוביץ'  מקום 51  מקום 48  מקום 56  מקום 44  מקום 68  מקום 51  מקום 32 אלכס שטילוב  מקום 55  מקום 31  מקום 12  מקום 27  מקום 37  מקום 6  מקום 12 ריו דה ז'ניירו 2016  אלכס שטילוב  (לא התחרה)  (לא התחרה)  מקום 44  (לא התחרה)  (לא התחרה)  מקום 58  (לא התחרה) טוקיו 2020  ארטיום דולגופיאט  (לא התחרה)  (לא התחרה)  (לא התחרה)  מקום 56  (לא התחרה)  מקום 1  (לא התחרה) אלכס שטילוב  (לא התחרה)  (לא התחרה)  (לא התחרה)  (לא התחרה)  (לא התחרה)  מקום 47  (לא התחרה)

 ראו גם 
 התעמלות במשחקים האולימפיים
 רשימת אלופות ואלופי ישראל בהתעמלות

קישורים חיצוניים



הערות שוליים

קטגוריה:התעמלות מכשירים
קטגוריה:ענפי ספורט במשחקים האולימפיים